US Open: Federer lako u drugo kolo, Mauresmo iskoristila prekid za preokret meča
Iznaneđenje dana je ispadanje Ruskinje Anastasije Miškine koju je sa 6-4 i 6-2 svladala Beloruskinja Victoria Azarenka
Na Us Openu, posljednjem ovogodišnjem teniskom Grand slam turniru vrijeme se ponešto popravilo, te su završeni zbog kiše dan prije prekinuti susreti prvog kola. Tako je Lleyton Hewitt danas uspješno okončao prekinuti dvoboj s Albertom Montanesom, kojega je dobio sa 7:5, 6:4 i 6:3. Prekinuti meč drugi dan pobjedom je završila i prva igračica svijeta Francuskinja Amelie Mauresmo. Dan prije Mauresmo i Njemica Kristina Barrois su odigrale cijeli prvi set, koji je Francuskinja dobila sa 6:1, a u drugome je Barrois povela s 5:2. No, u današnjem nastavku Njemica nije osvojila niti gem, a Mauresmo je s pet osvojenih gemova u nizu slavila sa 6:1 i 7:5. Prvi igrač svijeta Švicarac Roger Federer lako je svladao Wang Yeu-tzuooa iz Tajvana s 6-4, 6-1 i 6-0 u setovima. Drugi nositelj Rafael Nadal je u prvom kolu pobjedio s 6:4, 6:4 i 6:4 Australca Marka Philippoussisa, bivšeg finalista US Opena. Rus Marat Safin, bivši pobjednik i bivši svjetski broj jedan, prošao je sa 6:1, 6:1, 3:6 i 6:3 Čeha Robina Vika, a u drugom kolu ga čeka Argentinac David Nalbandian koji je jedva svladao Nijemca Michaela Berrera, rezultatom 4:6, 6:7 (2), 6:3, 7:5 i 6:2. Kod žena Švicarka Martina Hingis pobjedila je Kineskinju Peng Shua s 4-6, 6-1 i 6-3 u setovima, dok je Amerikanka Serena Williams s 6–1 i 6-2 svladala Španjolku Lourdes Dominguez Lino. Iznaneđenje dana je ispadanje Ruskinje Anastasije Miškine koju je s 6-4 i 6-2 svladala Beloruskinja Victoria Azarenka.